23MOC-49

Nafarroako Gorteetako kide eta Alderdi Popularra talde parlamentarioari atxikitako Javier García Jiménez jaunak, Legebiltzarreko Erregelamenduan xedatuaren babesean, Lurralde Kohesiorako Departamentuari zuzendutako honako mozio hau aurkezten du, batzordean eztabaidatzeko:

Zioen azalpena.

Iragan urriaren 9an, Berriozarko trenbide-pasagunean gertatutako istripu-hilgarriak beste behin agerian utzi zuen premiazkoa dela hura aldatzea eta kentzea.

22 urteko gazte bat zoritxarrez harrapatu izanak 6ra igo du azken 20 urteotan trenbide-pasagune horretan hildakoen kopurua.

Gertakariak berretsi egin du, trenbide-pasagunean segurtasun neurriak areagotu arren, arrisku handia dela Berriozarrentzat nahiz NA-240 errepidetik ibili ohi diren pertsona guztientzat.

Nafarroako lurraldean geratzen den trenbide-pasagune apurretako bat da Berriozarkoa, eta Iruñeko tren-geltoki berriari zerbitzu emanen dion tren-trazadurari lotuta doa horren ezabaketa, baina hori gertatzen ez den bitartean arrisku handia izaten jarraituko du herritarrentzat eta handik egunero ibiltzen direnentzat.

Horregatik guztiagatik, Nafarroako Parlamentuak :

– Elkartasuna adierazten dio hildakoari, eta dolumina adierazten die familiari, lagunei eta Aizoaingo kuartel militarreko kideei.

- Nafarroako Gobernua premiatzen du Iruñerriko trenbide-begizta kentzeko egin beharreko izapideak azkartu ditzan.

– Nafarroako Gobernua, Espainiako Gobernua eta ADIF presatzen ditu berehala berrikus ditzaten egungo segurtasun neurriak, beste istripurik gerta ez dadin neurriok areagotu beharko balira ere.

Iruñean, 2023ko urriaren 10ean

Foru parlamentaria: Javier García Jiménez